**PROIECT**

**ROMÂNIA**

**JUDEŢUL MUREŞ**

**CONSILIUL LOCAL \_\_\_\_\_**\_

Nr.\_\_\_\_\_\_\_/\_\_\_ .08.2025

**Referat de aprobare**

privind avizarea Documentației de delegare temporară, prin negociere fără publicarea prealabilă a unui anunț de participare, a unui contract de delegare a gestiunii activității de colectare separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al Județului Mureș din cadrul Sistemului de Management Integrat al Deșeurilor Municipale Solide din Județul Mureș (SMIDS Mureș), aferentă zonei 2 Târgu Mureș

La data de 26.08.2025 a fost semnat contractul nr. 4451/26.08.2025 de delegare a gestiunii activităţilor de colectare şi transport a deșeurilor municipale şi a altor fluxuri de deșeuri, componente ale serviciului de salubrizare al Județului Mureș din cadrul Sistemului de Management Integrat al Deșeurilor Municipale Solide din Județul Mureș (SMIDS Mureș), aferentă zonei 2 Târgu Mureș, cu operatorul de salubritate SC Sylevy Cleaning SRL.

Ulterior semnării, operatorul desemnat urmează să primească Ordinul de începere a perioadei de mobilizare, interval de timp necesar pentru pregătirea efectivă a operaționalizării contractului. Această etapă de mobilizare presupune, în mod obligatoriu:

• constituirea garanției de bună execuție,

• achiziția și punerea la dispoziție a recipientelor și infrastructurii de colectare,

• punerea la dispoziție a utilajelor, autospecialelor și echipamentelor necesare,

• angajarea și instruirea personalului operativ,

• obținerea sau actualizarea licenței ANRSC și a tuturor autorizațiilor legale necesare desfășurării activității (autorizații de mediu, autorizații sanitare, autorizații de transport etc.).

ADI „ECOLECT MUREȘ”, în calitate de Delegatar, având în vedere atribuțiile legale privind organizarea și gestionarea serviciului public de salubrizare, intenționează să atribuie, în numele și pe seama unităților administrativ-teritoriale arondate Zonei 2, un contract de servicii în regim de urgență.

Obiectul contractului îl constituie prestarea activității de colectare separată și transport separat al deșeurilor menajere și al deșeurilor similare provenite din activități comerciale, industriale și instituționale, inclusiv al fracțiilor colectate separat, pentru o durată de 200 de zile calendaristice, respectiv până la data emiterii Ordinului de începere către operatorul căruia i-a fost atribuit contractul de delegare a gestiunii activității CSTS din Zona 2. În cazul în care Ordinul de Începere nu va putea fi emis, prezentul contract va putea fi prelungit conform prevederilor legislației în vigoare.

Având în vedere faptul că, durata contractului nr.3629/27.06.2023 ajunge la termen la sfârșitul lunii septembrie 2025, și nu există posibilitatea legală de prelungire a duratei sale este necesară demararea unei noi proceduri de achiziție prin negociere fără publicare prealabilă cu operatorul actual Asocierea Polaris M Holding SRL- Urban Grup Environment SRL, în condițiile prevăzute de art. 104 alin. (1) lit. c) din Legea nr. 98/2016,

Totodată, prin proiectul de act administrativ anexat prezentei, propunem şi mandatarea reprezentantului autorităţii, în vederea votării în AGA ADI Ecolect Mureş a documentaţiei de delegare a gestiunii activității de colectare separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al Județului Mureș din cadrul Sistemului de Management Integrat al Deșeurilor Municipale Solide din Județul Mureș (SMIDS Mureș), aferentă zonei 2 Târgu Mureș.

Faţă de considerentele mai sus arătate propunem spre aprobare proiectul de act administrativ anexat prezentei.

Întocmit

\_\_\_\_\_\_\_\_\_\_\_\_\_\_\_